Kontakt:

Linda Brandelius

Linda\_Brandelius@goodyear.com

**Pressemeddelelse**

Goodyear lancerer ny generation af trailerdæk til regionaltransport med større kilometertal og højere lastkapacitet



Bruxelles, 27. september 2011 – Goodyear lancerer Regional RHT II, en helt ny serie af trailerdæk, specielt til køretøjer i regionaltransportsektoren. Regional RHT II-serien er hovedsagelig til 22,5” fælge. Både kilometertal og rullemodstand er forbedret i forhold til forgængeren Goodyear Regional RHT. Dette betyder lavere omkostninger pr. kilometer for operatøren. Op til 30 % bedre kilometertal i forhold til Regional RHT, fremragende udskridningsmodstand i vådt føre samt stor robusthed er nogle af de væsentligste performancefaktorer, som gør denne serie attraktiv for operatørerne. Regional RHT II-dækkene overholder den fremtidige EU-forordning 661/2009 pga. suverænt lav rullemodstand og støjniveau. Den nye serie omfatter et dæk til høj belastning, som kan præstere en akselvægtkapacitet på 10 ton. Det betyder større nyttelast, højere kilometertal og længere levetid.

Regional RHT II-dækkets vigtigste egenskaber er et forbedret multiradius kavitetsdesign, stærke skulderribber og zigzag-formede slidbaneriller. Fordelene ved disse er ensartet og optimal slitage, god modstand over for skulderslitage og robusthed under manøvrering. Slidbanerillernes form mindsker fastholdelse af sten og forbedrer bremseevnen i vådt føre.

Det større kilometertal skyldes et nyt slidbanemateriale og et 15 % større slidbanevolumen. Slidbanen på Goodyear Regional RHT II er 10 mm bredere og 8 % dybere end forgængerens.

De nye dæk drager fordel af Goodyear Max Technology og indeholder KMax Technology. KMax Technology er en kombination af specialdesignede egenskaber, som er udviklet til at øge dækkets kilometertal, give et bredt anvendelsesområde og forstærke dækstrukturen.

I forsøg er de nye Regional RHT II-trailerdæk blevet sammenlignet med Regional RHT, som det afløser, og en af de førende konkurrenter. Transportfirmaet Penyafort i Barcelona deltog i et af forsøgene med en treakslet Spitzer pulvertankvogn. Forsøgene blev gennemført fra oktober 2009 til marts 2011.

I skemaet herunder er dækkenes performance sammenlignet med en af de førende konkurrenter. Regional RHT II har et suverænt kilometertal, forbedrede slitageegenskaber, lavere rullemodstand end den førende konkurrent, forbedret bremseevne i vådt føre og et lavt støjniveau på kun 71 dB(A).

|  |  |  |  |
| --- | --- | --- | --- |
| **Test** | **RHT** | **RHT II** | **Konkurrent** |
| **Kilometertal\*** | **100** | **130** | **115** |
| **Rullemodstand\*\*** | **100** | **110** | **99** |
| **Indeks for vådt vejgreb\*\*** | **100** | **100** | **100** |
| **Bremsning på våd vej\*\*** | **100** | **102** | **90** |



\*\* Jo højere figuren er vist på grafen, des bedre er performance for dette område.

*\* Gennemsnitligt kilometertal målt for flåderne hos Penyafort i Spanien og Transports Coing i Frankrig i løbet af 2009 og 2011 med dækstørrelse 435/50R19.5.*

*\*\* Data genereret hos Goodyear Innovation Center Luxembourg henviser til dækkene 385/65R22.5 i 2010 og 2011.*

De nye dæk fås i følgende størrelser og belastningsindeks:

|  |  |  |  |
| --- | --- | --- | --- |
| **Størrelse** | **LI /SI** | **Tilgængelighed** | **Bemærkninger** |
| **385/65R22.5** | **160 K (158 L)** | **På lager** |  |
| **164 K (158 L)** | **På lager** | **Heavy Load version** |
| **435/50R19.5** | **160 J** | **På lager** | **Seks ribber** |
| **385/55R22.5** | **160 K (158 L)** | **December 2011** |  |
| **425/65R22.5** | **165 K** | **Marts 2012** |  |
| **445/65R22.5** | **169 K** | **April 2012** |  |

Prototypen af Regional RHT II 385/65R22.5 i Heavy Load version, blev fremvist på IAA-messen for erhvervskøretøjer i Hannover 2010. Dækkets lastkapacitet kan give letvægts tandemboogey-trailere en virkelig god nyttelast på konventionelle treakslede trailere. De nye dæk giver mulighed for 20 ton på en tandemboogie sammenlignet med 24 ton på en konventionel treakslet boogie, da de har et belastningsindeks på 164 = 5 ton i stedet for det normale 160 = 4,5 ton. En tandem-semitrailer med en 4x2-trækker kan levere en maksimal bruttovægt på 38 ton sammenlignet med 40 ton bruttovægt på en 4x2-trækker og en treakslet semitrailer. Da en tandemboogie kan være ca. et ton lettere end en treakslet boogie, betyder det, at der kun er op til 1.000 kg forskel i nyttelast mellem de to. Desuden kan driftsomkostningerne for denne type letvægts tandemtrailer være betydeligt lavere end for mange konventionelle treakslede trailere, som ofte kører med mindre end maksimumkapacitet. Det giver mulighed for store besparelser hos operatørerne.

Dækket til høj belastning har en ny karkasse, som er designet til at reducere dækkets temperatur og sikre et højt kilometertal og lang levetid. Goodyear og Schmitz Cargobull har samarbejdet om udviklingen af dette dæk.

Goodyear Regional RHT II kan mønsteropskæres og er fuldt regummierbart.

**Om Goodyear**

Goodyear er en af verdens største dækvirksomheder. Goodyear beskæftiger omkring 72.000 personer og har 55 produktionssteder i 22 lande verden over. Virksomhedens to innovationscentre i Akron, Ohio og Colmar-Berg i Luxembourg arbejder målrettet på at udvikle state-of-the-art produkter og tjenester, der sætter standarden for teknologi og performance i industrien.

Goodyear Dunlop Europes dæksortiment til erhvervskøretøjer, busser og rutebiler omfatter mere end 400 forskellige dæk i 55 størrelser. Mange af verdens førende bilproducenter monterer Goodyear-dæk som standardudstyr, herunder DAF, Iveco, MAN, Mercedes-Benz, Renault Trucks, Scania og Volvo. Goodyear leverer også dæk til alle større trailerproducenter. Med Fleet First, som omfatter TruckForce-servicenetværket, ServiceLine 24h vejhjælp, Mobility, FleetOnlineSolutions Internet managementsystem og Goodyear Retread Technologies, leverer Goodyear det bredeste sortiment af specialdesignede tjenester i industrien.

Hvis du vil vide mere om Goodyear og virksomhedens produkter, kan du besøge www.goodyear.dk